Για τον Πατραϊκό ΑΟ ή ΠΑΣ Πατραϊκό, δείτε: Πατραϊκός Αθλητικός Όμιλος.  

Ο **Πατραϊκός Όμιλος Φιλάθλων** είναι παλιό ιστορικό σωματείο της Πάτρας που ιδρύθηκε την 1η Σεπτεμβρίου 1959 με την συγχώνευση του Αστέρα που υπήρχε από το 1939 και της Δόξας Πάτρας που υπήρχε από το 1946.

Με την συγχώνευση του 1959 ονομάστηκε "Πατραϊκός Αθλητικός Όμιλος" με χρώματα γαλάζιο και λευκό. Έμβλημα είχε τον ολυμπιακό πεντάκυκλο και τμήματα ποδοσφαίρου, κλασσικού αθλητισμού και καλαθοσφαίρισης. Το 1960 προσάρτησε και τον Αχιλλέα αλλάζοντας το όνομα σε "Πατραϊκός Όμιλος Φιλάθλων" και τα χρώματα από γαλάζιο σε πράσινο. Με την προσάρτηση του Αχιλλέα απέκτησε και τμήματα κολύμβησης και υδατοσφαίρισης.

Έδρα είχε την συνοικία του Αγίου Διονυσίου και γήπεδο αυτό του Αχιλλέα που υπήρχε μέχρι την δεκαετία του '90 στην συνοικία. Το 1967 συγχωνεύτηκε λόγω του αναγκαστικού νόμου της χούντας το με τις ομάδες Α.Π.Σ. Ολυμπιακός, Α.Π.Σ. Θύελλα, Προοδευτική, Ηρακλής, Απόλλωνας και Αχιλλέας για να ιδρυθεί ο Α.Π.Σ. Πάτραι.

Σήμερα υπάρχει ο Πατραϊκός Ο.Φ. σαν σύλλογος που καλλιεργεί μόνο το Πινγκ Πονγκ το μοναδικό τμήμα που θεωρείται από πολλούς συνέχεια του συλλόγου μετά την συγχώνευση του 1967.

Τμήμα ποδοσφαίρου
-----------------

Το τμήμα ποδοσφαίρου ήταν από τα πρώτα του συλλόγου που ιδρύθηκαν το 1959. Ξεκίνησε από την Α' κατηγορία της Ε.Π.Σ. Πατρών και σε δύο χρόνια το 1962 τερμάτισε 2ος κερδίζοντας την συμετοχή του στους αγώνες πρόκρισης στην Β' εθνική όπου και κατάφερε και προκρίθηκε. Συμμετείχε τρεις φορές στην Β' εθνική το 1962, 1963 και το 1965 και δύο φορές στην Γ' εθνική το 1966 και το 1967 όπου διαλύθηκε μετά την αναγκαστικά συγχώνευση.

### Πορεία

| **Αγων. περίοδος** | Κατηγορία | Θέση |
| --- | --- | --- |
| **1959-60** | Α' κατηγορία ΕΠΣΠ Πατρών | 4η |
| **1960-61** | Α' κατηγορία ΕΠΣΠ Πατρών | 3η |
| **1961-62** | Α' κατηγορία ΕΠΣΠ Πατρών  Β' Εθνική | 2η6η |
| **1962-63** | Β' Εθνική | 11η |
| **1963-64** | Α' κατηγορία ΕΠΣΠ Πατρών | 1η |
| **1964-65** | Β' Εθνική | 12η |
| **1965-66** | Γ' Εθνική | 4η |
| **1966-67** | Γ' Εθνική | 2η |
|

### Τίτλοι ποδόσφαιρο

Πρωταθλήτρια Αχαΐας :1964

Τμήμα Υδατοσφαίρισης
--------------------

Το τμήμα υδατοσφαίρισης του Πατραϊκού ιδρύθηκε το 1960 με την προσάρτηση του Αχιλλέα που διατηρούσε ανάλογο τμήμα και αγωνιζόταν στην Α΄ Εθνική. Η ένωση έδωσε όμως την ευκαιρία σε πολλούς παίκτες του Αχιλλέα να φύγουν και να πάνε στον Ν.Ο. Πατρών με αποτέλεσμα την αποδυνάμωση της ομάδας. Αγωνίστηκε στην Α' εθνική το 1960 αμέσως με την ίδρυση του-μετονομασία για να υποβιβαστεί και να επιστρέψει το 1964 όπου πάλι υποβιβάστηκε αμέσως. Στην συνέχεια υποβιβάστηκε στην Γ΄εθνική για να επιστρέψει στην Β' όπου αγωνιζόταν έως το 1971 όπου διαλύθηκε το τμήμα.

### Συμμετοχές

* Α' εθνική : 1961, 1964
* Β' Εθνική: 1962, 1963, 1965, 1968, 1969, 1970, 1971
* Γ' Εθνική: 1966, 1967,

Παραπομπές
----------

1. ↑  *Πελοπόννησος*, φύλλο 26 Ιουνίου 1959, αναγγελία ίδρυσης του συλλόγου
2. 1 2  Αχαϊκό ποδόσφαιρο, σελ. 241
3. ↑  Αχαϊκό ποδόσφαιρο, σελ. 254
4. ↑  Αχαϊκό ποδόσφαιρο, σελ. 288
5. ↑  Εφημερίδα *Πελοπόννησος*, Φύλλο 3 Σεπτεμβρίου 2007, σελίδες 40 και 41.

Βιβλιογραφία
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Βασίλειος Οικονομόπουλος (εκδ.), *Πατρινό αθλητικό πανόραμα*, Πάτρα 1994
* Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-960-6628-27-6
* Για το τμήμα υδατοσφαίρισης: εφημερίδα *Τα Σπορ Νοτιοδυτικής Ελλάδος*, φύλλο 25 Νοεμβρίου 1975, αφιέρωμα στο τμήμα υδατοσφαίρισης του Αχιλλέα (η εφημερίδα υπάρχει στη Δημοτική βιβλιοθήκη Πατρών)